Kitaratuokio
2022-05-18 13:30 - 14:10 (Europe/Helsinki) | Kuopion museo
Kitaransoitonopiskelijat Savonia-ammattikorkeakoulusta ja Konservatorion musiikkiopisto-osastolta esiintyvät Kuopion museolla monitoimitilassa keskiviikkona 18.5. klo 13.30. Kesto n. 40 minuutta. Tapahtumaan vapaa pääsy.
Tervetuloa!

LUENTO: Kuopion vaatettajat
2022-05-19 17:00 - 18:00 | Kuopion museo
Toimitusjohtaja Urkki Keinänen kertoo Kuopion vaatettajista torstaina 19.5.2022 klo 17.
Keinänen on kirjoittanut teoksen Kuopion vaatettajat, joka kuvaa Kuopion vaatetusteollisuuden vaiheita sodanjälkeisistä ajoista menestyksekkäisiin vuosiin ja lopulta alan vähittäiseen hiipumiseen Kuopiossa. Vaatetusteollisuus nousi Kuopiossa valtakunnallisesti merkittävään asemaan 1960 -luvulla ja oli parhaimmillaan suurin teollinen työnantaja työllistäen lähes 3 000 henkilöä.
Tapahtumaan on vapaa pääsy. Luento järjestetään Kuopion museon kokoustilassa. Huom! Luennolle mahtuu 35 osallistujaa – paikat täytetään saapumisjärjestyksessä. Luennon tarjoaa Kuopion isänmaallinen seura.
Tervetuloa!
Huomioithan, että muutokset tapahtumissa ovat mahdollisia.
Seuraamme viranomaisten koronaohjeita ja pyydämme opastuksille osallistuvia noudattamaan kulloinkin voimassaolevia ohjeistuksia.

Microsculpture-näyttelyopastus
2022-05-20 15:00 - 15:45, 2022-05-27 15:00 - 15:45, 2022-06-03 15:00 - 15:45, 2022-06-10 15:00 - 15:45 | Kuopion museo
Yleisöopastus Kuopion museon Microsculpture-näyttelyyn.
Opastuksia järjestetään 20.5.–12.8.2022 perjantaisin klo 15.
Opastuksen kesto on noin 30–45 minuuttia. Sisältyy museon pääsymaksuun 13/7 €, alle 18-vuotiaat maksutta, Museokortti.
MICROSCULPTURE
Levon Biss – Muotokuvia hyönteisistä
15.2.–14.8.2022
Palkitun brittiläisen valokuvataitelijan Levon Bissin otokset esittävät Oxford University Museum of Natural History -museon hyönteisnäytteet kirjaimellisesti uudessa valossa. Teosten valtava koko ja tarkkuus paljastavat pienimmätkin yksityiskohdat, jotka muuten jäävät ihmissilmiltä näkemättä. Näyttelyn nimi “Microsculpture” tarkoittaakin hyönteisten pinnan hienorakenteita.
Hyönteisten hienorakenteet ja värit eivät ole pelkkiä koristeita, vaan ne auttavat eläimiä sopeutumaan erilaisiin olosuhteisiin. Erään kovakuoriaisen kirkkaanvalkoinen pinta heijastaa tehokkaasti auringonvaloa. Jotkut heinäsirkat muistuttavat vaatimatonta kuollutta lehteä sekä väriltään että muodoltaan, toisaalta monet hyönteiset ovat uskomattoman värikkäitä. Vaaraton kärpänen saattaa näyttää erehdyttävästi myrkkypistiäiseltä.
Microsculpture yhdistää luonnontieteen taiteeseen ja teknologiaan. Levon Biss on koonnut jokaisen näyttelyssä esillä olevan valokuvan yli 8000 erillisestä, mikroskooppiobjektiivin avulla otetusta kuvasta. Yhden valmiin teoksen käsittelyyn on mennyt viikkoja. Valtavan kokoiset valokuvat nostavat hyönteisten monimuotoisuuden ja mestarillisen sopeutumiskyvyn esille ennennäkemättömällä tavalla.
Pienen kokonsa vuoksi hyönteisten merkitystä usein aliarvioidaan. Todellisuudessa hyönteiset ovat maailman runsaslajisin ja monimuotoisin eliöryhmä, ja ne ovat elintärkeä osa ekosysteemien toimivuutta. Jos hyönteiset katoaisivat, se olisi myös ihmiskunnalle mittaamaton katastrofi.

Säätyläiskodin saleista työläisten hellahuoneeseen -opastus
2022-05-21 13:00 - 13:45, 2022-05-28 13:00 - 13:45 | Korttelimuseo, Kirkkokatu 22, Kuopio, 70100
Kuopion korttelimuseon museokotien opastus johdattaa kuulijan entisajan puutalo-Kuopioon, esitellen eri yhteiskuntaluokkien ja ammattikuntien elämänmenoa 1800-luvulta 1930-luvulle saakka.
Kesto noin 45 minuuttia. Opastus sisältyy museon pääsymaksuun 8 / 5 €, alle 18-vuotiaat maksutta, Museokortti.

Talon kierros -näyttelyopastus
2022-05-21 15:00 - 15:45, 2022-05-28 15:00 - 15:45, 2022-06-04 15:00 - 15:45, 2022-06-11 15:00 - 15:45 | Kuopion museo
Tule mukaan kuulemaan herkullisista yksityiskohdista ja tutustu oppaan johdolla Kuopion museon uusittuihin perusnäyttelyihin. Joka lauantai 21.5.-27.8. klo 15. Kesto noin 30-45 minuuttia. Opastus sisältyy pääsymaksun hintaan.
Kuopion museon uudet perusnäyttelyt avautuivat yleisölle 13.5.2022. Kokonaisuuteen kuuluu kolme päänäyttelyä: Ihmisen aika, Muuttuva luonto ja Toden ja tarun rajalla.
Ihmisen aika kertoo Pohjois-Savon historiasta kivikaudesta kulttuurin uusimpiin virtauksiin. Tutustu Pohjois-Savon asukkaiden arkeen ja juhlaan, mielenkiintoisiin esineisiin ja ilmiöihin. Muuttuva luonto -näyttelyssä matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä, ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus? Toden ja tarun rajalla punoo yhteen kulttuurihistoriaa ja luonnontieteitä vuodenkierron ja kansanperinteen myyttien ja uskomusten kautta.
Museo vaalii myös omaa historiaansa ja sitä on esitelty vanhassa museonjohtajan huoneessa Museon historiaa -näyttelyssä. Myös pienille museokävijöille on tarjolla uusi elämyksellinen leikkitila.

Koti liito-oravalle
2022-05-23 18:00 - 20:00 | Muut
Koko perheelle tarkoitetulla luontoretkellä tutustutaan liito-oravan elämään kaupunkimetsässä ja ripustetaan pesäpönttöjä sille kodiksi.
Tapaamispaikka: Martti Ahtisaaren koulu, Lehtoniementie 103
Lisätietoja: puh. 040 573 8205
kuva: Rainer Carpelan / Vastavalo

Macro Worlds with Levon Biss
2022-05-31 17:30 - 19:00 | Kuopion pääkirjasto, Maaherrankatu 12, Kuopio, 70100
Award winning British photographer Levon Biss explains his passion for macro photography and will discuss past and present work. Levon will provide insights to his unique photographic techniques that create images with remarkable levels of microscopic detail and explain the numerous challenges of photographing at high magnification.
The lecture will be in English.
Luento järjestetään Kuopion pääkirjaston kokoussalissa (Maaherrankatu 12). Tapahtumaa voi seurata myös Kuopion museon YouTube-tilin kautta (bit.ly/KuopionmuseoYoutube).

Klavikordikonsertti Kuopion korttelimuseossa
2022-06-01 17:00 | Korttelimuseo, Kirkkokatu 22, Kuopio, 70100
Keskiviikkona 1.6. klo 17.00 korealainen muusikko Esther Yae Ji Kim soittaa klavikordia Kuopion korttelimuseon Biedermeier-salissa. Ohjelmassa on mm. Bach, Mozart, Beethoven ja Chopin. Konsertti on osa kymmenettä Nordic Historical Keyboard Festivalia ja siihen pääsee Korttelimuseon pääsymaksulla (8/5 €, alle 18-vuotiaat maksutta, Museokortti).

ITE-taiteen korttelivartti
2022-06-02 14:00 | Korttelimuseo, Kirkkokatu 22, Kuopio, 70100
ITE-taiteilijat Marjut Kauppinen ja Joona Hamm esittelevät ITE-taiteen korttelivarteissa näyttelyään Romurinsessa ja Lopöpunkki – Valtakunnassa kaikki hyvin!
Vuoden ITE-taiteilija Romurinsessa avaa pihavaltakuntansa aarteita Kuopion korttelimuseossa kesällä 2022. Anarkistisemmat ja ruosteen sävyttämät teokset rinsessan runsautta pursuavaan maailmaan tuo näyttelyn toinen taiteilija Löpöpunkki. Näyttely on sukellus kahden itseoppineen taiteentekijän luovuuteen ja taiteeseen, mutta syvemmin myös heidän elämäntapaansa. Miten he taiteellaan ottavat kantaa kulutukseen, kierrätykseen ja ihmisen omiin valintoihin?
Kesäkuu
2.6. klo 14 Joona Hamm
23.6. klo 14 Marjut Kauppinen
Heinäkuu
7.7. klo 14 Marjut Kauppinen
28.7. klo 14 Joona Hamm
Elokuu
11.8. klo 14 Joona Hamm
25.8. klo 14 Marjut Kauppinen
Syyskuu
8.9. klo 14 Joona Hamm
22.9. klo 14 Marjut Kauppinen
Lokakuu
6.10. klo 14 Marjut Kauppinen
20.10. klo 14 Joona Hamm
Korttelivartit sisältyvät museon pääsymaksuun.

Villiyrttikävely
2022-06-07 18:00 - 20:00 | Muut
Koko perheen villiyrttiretkellä Pilppaan tutustutaan yleisimpiin syötäviin luonnonkasveihin ja niiden käyttöön. Ota mukaan puutarhakäsineet tai vastaavat sekä paperipusseja ja pienet sakset. Lisätietoja: 040 573 8205.
Ennakkoilmoittautuminen ma 16.5. klo 10 alkaen.
Aloituspaikka: Pilpantien päässä oleva iso parkkipaikka, kokoontuminen puomin luona.

kuva: Jukka Tuononen / Kuopion luonnontieteellinen museo

Veistoskävely lapsiperheille
2022-06-08 15:00 - 16:00 | KUMMA, Kauppakatu 35, Kuopio, 70100
Kuopion torilla on paljon erilaisia veistoksia. Osa niistä on niin yllätyksellisissä paikoissa, ettei niitä välttämättä heti huomaa. Tiedätkö, millaiset kummalliset kengät on jätetty penkin alle, mistä löytyy pullopostia, entä missä tanssahtelevat Kuutar ja Päivätär? Kävelykierroksilla seikkailemme torin alueen veistoksia etsien ja ihmetellen. Erityisen huomion saa leppävirtalaissyntyisen kuvanveistäjän Pekka Kauhasen yllätyksellisiin paikkoihin sijoitellut veistokset. Kierros on suunnattu lapsille ja lapsiperheille. Tervetuloa viettämään kesäistä keskiviikkoiltapäivää opastetulle veistoskävelylle hauskassa seurassa.
Lapsiperheiden veistoskävelykierroksia järjestetään keskiviikkoisin ke 8.6., 6.7. ja 3.8. klo 15. Kierros alkaa Kuopion taidemuseolta. Osallistumismaksu on 10 €, mutta alle 18-vuotiaat pääsevät kierrokselle veloituksetta.
Varaathan mukaasi mukavat kengät ja säänmukaisen vaatetuksen. Vesisateen yllättäessä emme järjestä kierrosta. Mahdollisista muutoksista ilmoitetaan museon sosiaalisen median kanavilla.

Kuvapaja
2022-06-09 14:00 - 16:30 | KUMMA, Kauppakatu 35, Kuopio, 70100
Kuvapaja vierailee Kuopion Taidemuseossa torstaina 9.6. klo 14-16.30. Jo edesmenneen Mikko Valtosen ainutlaatuista elämäntyötä esittelevässä näyttelyssä teemana ovat arkipäivän monet mutkat ja kaiken kirjavat fiilikset. Kaikille avoimessa ja ilmaisessa Kuvapajassa piirretään tussikynillä yhteisötaiteilija Johanna Rossin ohjaamana. Mitään aiempaa kokemusta taiteen tekemisestä ei tarvita, tule sellaisena kuin olet!
Tapahtumaan ei tarvitse ilmoittautua etukäteen. Pajatoiminta on maksutonta ja taidetarvikkeet löytyvät paikan päältä. Huom! paikkoja on rajoitettu määrä ja ne täytetään saapumisjärjestyksessä.

Sarjakuvatyöpaja kaikenikäisille to 9.6. 14.30 – 16.30
2022-06-09 14:30 - 16:30 | KUMMA, Kauppakatu 35, Kuopio, 70100
Tervetuloa inspiroitumaan Mikko Valtosen taiteesta ja kokeilemaan sarjakuvien tekemistä. Työpajaan ovat tervetulleita kaikenikäiset taiteesta ja piirtämisestä kiinnostuneet. Työpajassa tutustutaan Mikko Valtonen (1968-2019) – Syvään päätyyn näyttelyyn ja tehdään omia sarjakuvia näyttelystä inspiroituneena. Mikko Valtonen teki taidetta maalaten ja veistäen, mutta moni tuntee hänet erityisesti sarjakuvataiteilijana. Hänellä oli kyky tiivistää muutamaan kuvaan ja sanaan syvällisiä tarinoita. Näennäisen hauskat sisältävä osuvia huomioita ihmisten keskinäisistä suhteista ja sosiaalisista normeista. Työpajan ohjaa yhteisötaiteilija Johanna Rossi. Ilmoittaudu mukaan maksuttomaan työpajaan 044 7182633 tai 017 7182633, taidemuseo@kuopio.fi.

Säätyläiskodin saleista työläisten hellahuoneeseen -opastus
2022-06-11 13:00 - 14:00

Opastettu kierros taidemuseon näyttelyihin
2022-06-12 14:00 - 15:00 | KUMMA, Kauppakatu 35, Kuopio, 70100
Kuopion taidemuseon kesän kirkkaita värejä ja kantaaottavuutta tarjoaviin näyttelyihin järjestetään avoimia opastuksia joka sunnuntai syyskuun puoliväliin asti. Näyttelyopastukselle voi osallistua taidemuseon pääsymaksulla 10/6 €, alle 18-vuotiaat maksutta ja museokortti käy maksuvälineeksi.
Mikko Valtonen (1968-2019) – Syvään päätyyn -näyttely esittelee Siilinjärveltä kotoisin olleen taiteilijan, jonka omintakeinen taide kommentoi ihmisyyden eri puolia huumorin värittämänä. Maailma näyttäytyy Valtosen taiteessa samaan aikaan ahdistavalta ja armolliselta. Yksinäisyys, ihmissuhteiden mutkikkuus ja vaikeus asettua ahtaaseen miehen rooliin olivat hänen taiteessaan toistuvia teemoja. Kirkkain värein maalatuissa teoksissa seikkailevat lempeän oloiset mielikuvitushahmot, jotka huokuvat lohtua ja armollisuutta elämää kohtaan.
Osmo Monto (1938-2019) – Kasvokkain -näyttely tuo esiin iisalmelaisen taiteilijan kantaaottavaa tuotantoa vuosilta 1958-2006. Monto halusi puhua ja vaikuttaa taiteensa kautta: avata yleisön silmiä ja kertoa heille maailman epäkohdista kuten ihmis- ja eläinkunnan hädästä, yksilöstä väkivallan, korruption ja sodan keskellä. Sota-ajan kokenut Osmo Monto pyrki taiteellaan muuttamaan maailmaa humaanimpaan suuntaan. Helmikuussa 2022 eurooppalaiseen arkeen astui sota, kylmine kasvoineen. Osmo Monton ajattomat taideteokset reagoivat tämänkin hetken maailmantapahtumiin ja osoittavat vahvuutensa inhimillisyyden puolestapuhujana.

Venäjänkielinen yleisöopastus - Экскурсии на русском языке
2022-06-14 13:30 - 15:00 | Kuopion museo
Kuopion museo ja Kuopion kaupungin pääkirjasto toivottavat Ukrainasta Suomeen saapuneet henkilöt tervetulleeksi tutustumaan Kuopion museon näyttelyihin sekä kirjaston palveluihin kesäkuussa. Heinäkuussa kierrokset jatkuvat pelkästään Kuopion museon puolella.
Kierros on venäjänkielinen ja kestää noin puolitoista tuntia. Osallistuminen on ilmaista. Kokoontuminen Kuopion museon aulassa.
Kesäkuussa opastukset tiistaisin 14.6., 21.6. ja 28.6. klo 13.30
Heinäkuussa opastukset sunnuntaisin 17.7., 24.7. ja 31.7. klo 14
Lämpimästi tervetuloa!
…………………………………………………………………………………………………………………………………………….
Городской музей и городская библиотека г. Куопио приглашают прибывших в Финляндию граждан Украины познакомиться с экспозициями музея и услугами библиотеки в июне. В июле экскурсии будут проводиться только в городском музее Куопио.
Экскурсии проводятся на русском языке и длятся около полутора часов. Участие бесплатно. Место встречи: фойе музея (адрес Museokatu 1).
В июне экскурсии проводятся по вторникам 14.06., 21.06. и 28.06. в 13.30.
В июле экскурсии проводятся по воскресеньям 17.07., 24.07. и 31.07. в 14.00.
Добро пожаловать!

Sarjakuvatyöpaja 15-28 -vuotiaille tiistaina ja keskiviikkona 14.-15.6. klo 14-15.30
2022-06-14 14:00 - 15:30, 2022-06-15 14:00 - 15:30 | KUMMA, Kauppakatu 35, Kuopio, 70100
Kuopion taidemuseossa kesän ajan esillä olevat taiteilija Mikko Valtosen taide avaa katsojalle maailman, joissa tragediat sekoittuvat huumoriin. Mikko Valtonen teki taidetta maalaten ja veistäen, mutta moni tuntee hänet erityisesti sarjakuvataiteilijana. Näennäisen hauskat lyhyet tarinat sisältävä osuvia huomioita ihmisten keskinäisistä suhteista ja sosiaalisista normeista.
15-28 -vuotiaille suunnatuissa työpajoissa tutustutaan Mikko Valtonen (1968-2019) – Syvään päätyyn näyttelyyn ja tehdään omia sarjakuvia näyttelystä inspiroituneena. Mukaan ovat tervetulleita kaikentasoiset taiteen tekijät. Työpajassa noudatetaan turvallisen ja syrjinnästä vapaan alueen periaatteita. Työpajat ohjaa yhteisötaiteilija Johanna Rossi. Ilmoittaudu mukaan maksuttomaan työpajaan 044 7182633 tai 017 7182633, taidemuseo@kuopio.fi.
Työpajat toteutetaan yhteistyössä Lasten ja nuorten taidekeskuksen säätiön kanssa.

Jäkäläretki Jynkänvuorelle
2022-06-14 18:00 - 20:00 | Muut
Retkellä tutustumme vähemmän tunnettuun, mutta runsaslajiseen eliöryhmään, jäkäliin. Suurennuslasi tai luppi kannattaa ottaa mukaan, jos sellaisen omistaa. Retken aloituspaikalle pääsee Vilkku-bussilla. Lisätietoja: 044 718 2658.
Aloituspaikka: Isännäntie 22, Uppo-Nallen päiväkodin risteys.
kuva: Kimmo Jääskeläinen / Kuopion luonnontieteellinen museo

Koko perheen liito-oravaretki
2022-06-15 10:00 - 14:00 | Muut
Miten liito-orava pysyy ilmassa? Mitä liituri kattaa ruokapöytäänsä ja millaisia jälkiä se jättää? Tällä Liito-orava-LIFE hankkeen järjestämällä koko perheelle suunnatulla retkellä kuljetaan metsäpolkuja pitkin rauhalliseen tahtiin. Lounastauko Puijonnokan laavulla. Omat eväät mukaan. Retken aloituspaikalle pääsee Vilkku-bussilla. Lisätietoja: 040 573 8205.
Aloituspaikka: Puijonsarven koulu, Keski-kaari 44.
kuva: Rainer Carpelan / Vastavalo

Miniseminaari: Nälkävuodet ja nälän perintö
2022-06-15 13:00 - 15:45 | Kuopion museo
Kuopion museon monitoimitilassa järjestetään miniseminaari nälkävuosista ja nälän perinnöstä 15.6. klo 13.00 alkaen. Seminaarissa kolme eurooppalaisiin nälänhätiin perehtynyttä tutkijaa avaavat nälkävuosia ja niiden perintöä erilaisista näkökulmista.
Helsingin yliopiston dosentti Antti Häkkinen pohtii sitä, mitkä tekijät johtivat Suomen nälkävuosiin 1800-luvulla, mitä oikeastaan tapahtui ja miksi kuolleisuus nousi niin suuriin mittasuhteisiin. Millaisina nälkävuodet näyttäytyivät Pohjois-Savossa? Jyväskylän yliopiston dosentti Andrew Newby jatkaa vertailemalla Irlannin ja Suomen nälkävuosien perintöä ja keskittyy sitten enemmän Pohjois-Savosta löytyviin nälkämuistomerkkeihin. Lopuksi Heritages of Hunger -hankkeen tutkija Charley Boerman pureutuu nälänhädän sukupuolittuneeseen kuvastoon Suomessa, Kreikassa ja Ukrainassa. Miten naiset esitetään nälästä kertovassa kuvastossa; maalaustaiteessa, kirjallisuudessa, muistomerkeissä, elokuvissa? Millainen rooli naisilla ja miehillä oli nälänhädän aikaan?
Seminaaria voi seurata myös Kuopion museon YouTube-tilin kautta (bit.ly/KuopionmuseoYoutube). Miniseminaariin on vapaa pääsy. Yksi luennoista on englanniksi, josta suullinen tiivistelmä suomeksi tapahtuman aikana.

Tapahtuman tarkempi ohjelma:

Klo 13.00 Helka Väisänen, museonjohtaja, Kuopion kulttuurihistoriallinen museo:
Alkusanat
Klo 13.15 Antti Häkkinen, dosentti, Helsingin yliopisto:
Nälkävuodet, Suomi ja Pohjois-Savo.
Klo 14.00 tauko
Klo 14.15 Andrew Newby, lehtori ja dosentti, Jyväskylän yliopisto:
”Kurjuutta jota on mahdoton kuvailla” Pohjois-Savon nälänhädän muistomerkit kansainvälisestä näkökulmasta.
Klo 15.00 Charley Boerman, tutkija, Heritages of Hunger -hanke, Radboud University:
Gendered Figurations of Famine.
The use of gender in famine representations, in the Finnish, Greek and Ukrainian famines.
Klo 15.45 Tilaisuus päättyy

Seminaari on osa kansainvälistä Heritages of Hunger -tutkimushanketta, jossa Kuopion kulttuurihistoriallinen museo on ollut mukana jo vuodesta 2019. Lisätietoja hankkeesta: .
Kuva: Taipaleen kanavan rakennustyömaa 1866-1871. Arnold Boos / KUHMU

Avoin ja rajaton Kuopio -kävelykierros
2022-06-15 15:00 - 16:00 | Korttelimuseo, Kirkkokatu 22, Kuopio, 70100
Torit, kirkot, puistot – ovat esimerkkejä julkisista ja avoimista kaupunkitiloista, joihin ihmiset ovat kokoontuneet vuosisatojen ajan vaihtamaan kuulumisia sekä välittämään tavaraa ja tietoa. Millaisena Kuopion historia näyttäytyy, kun sitä tarkastellaan rajattomien ja avoimien kaupunkitilojen kautta? Kenelle kaupunki on ollut avoin, kenen elämää ja toimintaa on rajoitettu? Muun muassa näitä teemoja pohdiskellaan kesän aikana järjestettävillä Avoin ja rajaton Kuopio -kävelykierroksilla.
Tule mukaan keskustelemaan!
Kierrosten ajankohdat:
15.6. klo 15
13.7. klo 15
10.8. klo 15
Kävelykierros alkaa Kuopion korttelimuseon lipunmyynnistä ja kiertää Piispanpuiston, Brahen puiston ja Korttelimuseon kautta Snellmanin puistoon.
Kävelykierros 10 € / henkilö. Alle 18-vuotiaat maksutta. Enimmäisosallistujamäärä on 25 henkilöä. Kesto noin tunti.
Lippuja voi ostaa Kuopion kaupungin verkkokaupasta tai Kuopion korttelimuseon lipunmyynnistä aukioloaikoina.
Kuopion kaupungin museoiden ohjelmassa on kävelykierroksia koko kesän ajan useilla eri teemoilla!
Tässä kesän kaikki kävelykierrokset:
22.6. Julkiset veistokset, lähtö: Kuopion taidemuseo
29.6. Elämää Kuopiossa, lähtö: Kuopion museo
6.7. Torin alueen julkiset teokset, lähtö: Kuopion taidemuseo
13.7. Avoin ja rajaton, lähtö: Kuopion korttelimuseo
20.7. Julkiset veistokset, lähtö: Kuopion taidemuseo
27.7. Elämää Kuopiossa, lähtö: Kuopion museo
3.8. Torin alueen julkiset teokset, lähtö: Kuopion taidemuseo
10.8. Avoin ja rajaton, lähtö: Kuopion korttelimuseo
17.8. Julkiset veistokset, lähtö: Kuopion taidemuseo
24.8. Elämää Kuopiossa, lähtö: Kuopion museo
Lisätietoja kävelykierroksista ja niiden sisällöstä: kuopionmuseot.fi/tapahtumat

Kuopion taidemuseon taideleiri to-pe 16.-17.6. klo 11-15
2022-06-16 11:00 - 15:00 | KUMMA, Kauppakatu 35, Kuopio, 70100
Miltä taide tuntuu? Voiko taidetta ymmärtää tai määritellä? Kuopion taidemuseon yläkouluikäisille suunnatulla taideleirillä keskustellaan kuvataiteesta ja tutkitaan erilaisia kuvataiteen muotoja. Pohditaan yhdessä, miten taidetta voi lähestyä ja jutellaan erilaisista taiteeseen liittyvistä ajatuksista ja käsityksistä.
Taideleirille ovat tervetulleita kaikki taiteesta kiinnostuneet 14-17 –vuotiaat nuoret. Tarjolla on samanhenkisten ihmisten seuraa, kutkuttavia keskusteluja, hauskanpitoa ja yhdessäoloa. Taideleiri järjestetään kaksipäiväisenä päiväleirinä to-pe 16.-17.6. klo 11-15. Taideleirin tukikohtana toimii Kuopion taidemuseo. Lisätiedot ja Ilmoittautuminen 10.6. mennessä: 044 7182633 tai 017 7182633, taidemuseo@kuopio.fi. Taideleirille mahtuu mukaan 15 osallistujaa.
Leirin ohjaajina toimivat Kuopion taidemuseon museoassistentti Jenita Martikainen ja Kuopion kaupungin draamakasvattaja Anni Marin. Historian opettajan koulutuksen saanut Jenita nauttii keskusteluista ja kohtaamisista. Anni puolestaan on monelle kuopiolaiselle nuorelle tuttu ilmaisu-, vuorovaikutus- ja tunnekasvattaja. Molemmat ohjaajat ovat positiivisia ja iloisia tyyppejä, jolla on vankka kokemus nuorten kanssa työskentelystä
